Jonavos–Ukmergės siaurasis geležinkelis

Jonavos–Ukmergės siaurasis geležinkelis – buvęs 37,2 km ilgio siaurasis geležinkelis,„Lietuvos ūkis“, 1925 m., Nr. 8 // psl. 351. 1916–1958 m. jungęs Jonavą ir Ukmergę. Geležinkelio vėžės plotis buvo 600 mm.Lietuvos geležinkelių istorija, litrail.lt. Šalia plento į šiaurės rytus už Jonavos, per upę ties Jadvygava buvo nutiestas medinis tiltas, ėjęs per Lokio upę. Depas traukiniams remontuoti veikė Jonavoje, ruože kursavę garvežiai buvo K4 (O-D-O) tipo, su 80 tonų sąstatu pasiekdavę 18 km/h greitį.

 Istorija 

Ilgai bandę gauti valdžios pritarimą geležinkelio per Ukmergę nutiesimui, miestiečiai 1911 m. įkūrė „Geležinkelio einančio per Ukmergės miestą statybos draugiją“. 1914 m. vasarį Ukmergėje ėmė sklisti kalbos apie būsimą geležinkelį, buvo parinkta vieta stočiai, tad nemažai namų mieste žymiai pabrango. I pasaulinio karo metu, Vokietijai užėmus Lietuvą, okupacinė valdžia pradėjo tiesti siaurojo geležinkelio tinklą. 35 km ilgio siaurasis geležinkelis, jungęs Jonavos ir Ukmergės stotis, kariniams tikslams 1916 m. nutiestas Vokietijos imperijos kariuomenės pionierių, taip pat naudojant rusų karo belaisvių darbo jėga.Eksponatų istorijos – Ukmergės siaurasis geležinkelis (fotografijos). 2023-07-26, Ukmergesmuziejus.lt (tikrinta 2025-02-10). nors kai kur teigiama, kad Geležinkelis atidarytas 1916 m. vasarą.„Lietuvos kariuomenės kelias“ – šeštasis objektas. Ukmergesmuziejus.lt (tikrinta 2026-01-09).

Geležinkelis naudotas keleivių vežimui, pagrindiniai gabenti kroviniai – statybinės medžiagos, trąšos iš Jonavos, iš Ukmergės vežta eksportui skirta produkcija: grūdai, gyvuliai, linai, miškas. 1918 m. gruodžio 31 d. vokiečiams pasitraukus, geležinkelis nenaudotas iki 1920 m. liepos.

Tarpukariu buvo ne vienas siūlymas ir preliminarūs planai pratęsti geležinkelį iki Utenos, tačiau nė viena iš šių iniciatyvų nebuvo įgyvendinta. 1922 m. siaurųjų geležinkelių valdyba svarstė klausimą dėl projektuojamo geležinkelio ruožo Ukmergė–Molėtai–Kuktiškės. Taip būtų buvę sujungti Jonavos–Ukmergės ir Panevėžio–Pastovių geležinkelis. Nors Molėtų valsčiaus buvo nutarusi skirti 100 tūkst. litų tam, kad būtų nutiestas geležinkelis šalia pat Molėtų, tačiau planai liko neįgyvendinti.Dėl Malėtų geležinkelio. „Lietuvos žinios“, 1937-07-26, psl. 7.

Po Antrojo pasaulinio karo geležinkelis buvo naudojamas toliau, tačiau labai greitai jį nukonkuravo autotransportas. Visgi buvo nutiesta atšaka į Plačiavos ir kitus durpynus, iš kur durpės ir kraikos buvo gabenamos į Ukmergę, Jonavą ir Kauną. Geležinkelis 1958 m. panaikintas, nors kai kur nurodoma, kad 1961 m.

 Šaltiniai 

Kategorija:Lietuvos siaurieji geležinkeliai